 N jẹ o mọ pé ó pọndandan kí o kọkọ yẹ ọlọpàá wò kí o tó yẹ ọ wò. Igbákejì Agbẹnusọ fun ilé isẹ Ọlọpàá, Abayọmi Shogunlẹ fi idanilẹkọ yii sita fawọn aráàlú lórí òpó Twitter nípa àwọn ẹtọ tí aráàlú ni lásìkò tí wọn bá ń kojú ọlọpàá. Shogunlẹ ni ko bojumu rara fun ọlọpaa kankan lati maa yẹ ẹrọ ibara-ẹni sọrọ araalu wo, lai jẹ pe wọn ti gbọ awawi saaju nipa irufẹ ẹni bẹẹ. Àwọn iròyin tì ẹ leè ní ìfẹ síí: O ni ileesẹ Ọlọpaa Naijiria ti n se idanilkọọ fawọn osisẹ rẹ pe o lodi sofin fun wọn lati maa yẹ foonu araalu wo lai bikita, ti ko ba jẹ pe wọn ti wa fi ẹsun onitọun sun saaju. Abayọmi sàlàyé pé ó ṣe pàtàkì kí àráàlú gbé ìgbẹsẹ yìí nínú ìrẹlẹ Nigba to n dahun ibeere lori boya Ọlọpaa ti ko wọ asọ lee yẹ ile, moto abi ara araalu wo. Shogunlẹ ni, ti ọlọpàá náà kò bá wọ aṣọ, o se pàtàkì kí o mú káàdì ìdánimọ rẹ jáde, ko sì yẹ orúkọ, ipò, ati àgọ ọlọpàá tí ó ti wá, kí ó to yẹ ọ wò. N jẹ taa ba wa bi ni, se awọn araalu mọ irufẹ awọn ẹtọ yii bi? Bawo si ni wọn se n mu lo si? Ọpọ awọn to ba wa sọrọ lo ni eyi ko lee rọrun fun awọn ọmọ Naijiria lati se rara. Ẹ gbọ awọn araalu kan ti BBC Yoruba fọrọ-jomitoro ọrọ pẹlu wọn. Àjọ ọlọpàá: kọkọ sàyẹwò ọlọpàá kó tó yẹ ọ wò Awọn alaye ọrọ ọga ọlọpaa Shogunlẹ yii ati iha tawọn araalu kọ sii, lo wa mu ka tọ amofin kan lọ pe kinni ofin sọ nipa awọn ọrọ yii. Se araalu lasẹ tabi lee ni igboya pe ki ọlọpa gbe ara rẹ silẹ, ki oun yẹ wo o abi beere iwe idanimọ ọl pa ko to lee yẹ oun wo, paapa taa ba wo irufẹ ibasepọ to wa laarin araalu ati awọn ọlọpaa lọwọ-lọwọ ba yii. Amofin Sulaiman Abaya salaye lkunrrẹ lori eleyii. Àjọ ọlọpàá: kọkọ sàyẹwò ọlọpàá kó tó yẹ ọ wò N jẹ o mọ pé ó pọn dandan kí o kọkọ yẹ ọlọpàá wò kí o tó yẹ ọ wò? : Ileesẹ Ọlọpàá: Kò tọ kí ọlọpàá yẹ fóónu aráàlú wò láìsẹ 